সুমেরীয় কৃষকেরা খ্রিস্টপূর্ব ৮,০০০ অব্দ সময়কালে যব ও গম জাতীয় খাদ্যশস্য উৎপাদন করে গ্রামে সমাজ গঠন করে বাস করতে শুরু করে। এই অঞ্চলে নিম্ন বৃষ্টিপাতের কারণে, কৃষি তাইগ্রিস ও ইউফ্রেটিস নদীর উপর নির্ভরশীল ছিল। নদী থেকে খালের মাধ্যমে সেচের ফলে খাদ্যশস্য উৎপাদন বৃদ্ধি পায় যা দিয়ে শহরের খাদ্যের চাহিদা দূর করা সম্ভব হয়। প্রথম লাঙ্গল এর ব্যবহার শুরু হয় খ্রিস্টপূর্ব ৩,০০০ অব্দে উরুকে এবং বীজ বপন করার লাঙ্গল যা দিয়ে রেখা টেনে বীজ বপন করা হয় তার ব্যবহার শুরু হয় খ্রিস্টপূর্ব ২,৩০০ অব্দ সময়কালে। সবজির মধ্যে ছোলা, ডাল, মটরশুঁটি, শিম, পেঁয়াজ, রসুন, লেটুস, ও সরিষা উৎপাদন হত। ফলের মধ্যে খেজুর, আপেল, তরমুজ, ডুমুর উৎপাদন হত। কৃষিকাজের পাশাপাশি সুমেরীয়রা মাছ ধরত এবং মোরগ ও মৃগ শিকার করত। ভেড়া, ছাগল, গরু ও মুরগীর মাংস খেত, মূলত অভিজাতরা। মাছ শুকিয়ে, লবণ দিয়ে ও ধোঁয়া দিয়ে সংরক্ষণ করা হত।

সুমের
উৎপত্তি
প্রাথমিক উন্নয়ন
প্রাচীন মিশর